  Майя Бывальцева Элькунын кивалтӥсьёсты быръёнъя «Команда Удмуртии» вожвылъяськонэ куриськонъёсты кутон азьланьтӥське. Со сярысь улосвыл тӧролэн но кивалтэтлэн пресс-службазы ивортэ. Тодэ вайытом, конкурс 21-тӥ куартолэзе кутскиз. Удмуртиысь тӧролэн Александр Бречаловлэн верамезъя, со улосвылысь тужгес мыло-кыдо, азинлыко адямиосты шараяны кулэ, соослэсь элькун тӧрлыкъёс кадръёсъя резервзэс кылдытозы. Вожвылъяськонлэн нырысетӥ люкетэз 15-тӥ инвожоозь кыстӥськоз но заочной амалэн ортчоз. Со улсын пыриськыны мылкыд карисьёслэсь куриськонъёссэс кутон мынэ. Собере ӧри 100 полуфиналистъёсты быръёз. Кыкетӥ люкетаз, кудӥз 29–30 инвожое луоз, кандидатъёс дышетон но дунъян сессиосты ортчозы. Финалэ 50 адями потоз. 1-тӥ пӧсьтолэзьысен 15-тӥ гудырикошконозь соос зэмос ужпумъёсты быдэстон борды басьтӥськозы, собере ужзылэсь емышъёссэ возьматозы. Вормисьёслэсь нимъёссэс 25-тӥ гудырикошконэ ялозы. Вожвылъяськонэ пыриськон понна куриськонъёсты  сайтэ 15-тӥ инвожоозь сётыны луэ. Тодэ вайытом, «Удмуртилэн командаез» вожвылъяськонэ «Удмурт Кенеш» огазеяськонлэн кадръёсъя резерваз шедем муртъёс но пыриськыны малпало.  Тегъёс: Ижкар Удмуртия АлександрБречалов кивалтӥсьёс  